Scarlett Johansson
Scarlett I. Johansson (fædd 22. nóvember 1984) er bandarísk leik- og söngkona. Johansson lék í fyrstu myndinni sinni árið 1994 en það var North og var hún tilnefnd til verðlauna fyrir frammistöðu sína. Scarlett varð frægari árið 1998 eftir að hafa leikið í myndinni The Horse Whisperer og fékk mikið lof gagnrýnenda fyrir hlutverk sitt í Ghost World árið 2001 en það hlutverk gerði hana fræga og vann hún Chlotrudis verðlaunin fyrir vikið.

Hún skipti yfir í fullorðinshlutverk með marglofaðri frammistöðu sinni í mynd Sofiu Coppola, Lost in Translation á móti Bill Murray og vann hún BAFTA verðlaun, og Girl with a Pearl Earring en báðar myndirnar færðu henni Golden Globe tilnefningu árið 2003. Hlutverk hennar í A Love Song for Bobby Long færði henni þriðju Golden Globe tilnefninguna fyrir bestu leikkonu. Eftir að hafa leikið í The Island fékk Scarlett náð fyrir augum gagnrýnenda og fjórðu Golden Globe tilnefninguna, fyrir bestu leikkonu í aukahlutverki, fyrir leik sinn í mynd Woody Allen, Match Point. Hún fylgdi henni eftir með annarri mynd Allen, Scoop, með Hugh Jackman. 

Eftir að hafa leikið í misheppnuðu myndinni Nanny Diaries árið 2007 fékk ferill Johansson endurvakningu að hálfu gagnrýnenda með myndinni The Other Boleyn Girl árið 2008, þar sem hún lék á móti Natalie Portman og Eric Bana og Woody Allen myndinni Vicky Christina Barcelona með Javier Bardem og Penélope Cruz. Hún fékk góða dóma fyrir leik sinn í He's Just Not That Into You árið 2009 og lék í Iron Man 2 ásamt Robert Downey Jr. og Samuel L. Jackson.

20. maí 2008 gaf Scarlett út sína fyrstu plötu, Anywhere I Lay My Head, þar sem hún söng lög Tom Waits. Önnur platan hennar, Break Up með Pete Yorn kom út í september 2009.

Árið 2010 lék hún ofurnjósnarann Black Widow (Natasha Romanov) í Marvel-ofurhetjumyndinni Iron Man 2 og endurtók hlutverkið í ofurhetjumyndinni The Avengers.

Æska

Kvikmyndir 

Johansson, Scarlett